recursal/SuperWikiNEXT-32B huggingface dataset:
Το **Υπουργείο Εσωτερικών** (αραβικά: وزارة الداخلية) είναι το κυβερνητικό όργανο που είναι επιφορτισμένο με την εποπτεία της αστυνόμευσης και του ελέγχου των συνόρων στο Ιράκ. Το υπουργείο περιλαμβάνει πολλούς οργανισμούς, όπως την Ιρακινή Αστυνομία, την Περιπολία Αυτοκινητοδρόμων, το Τμήμα Κυκλοφορίας, τη Μονάδα Αντίδρασης Έκτακτης Ανάγκης, τη Μονάδα Εξουδετέρωσης Εκρηκτικών Μηχανισμών και το Τμήμα Διασυνοριακής Αστυνόμευσης.

Ιστορία
-------

Υπό τον πρόεδρο Σαντάμ Χουσεΐν, το υπουργείο εκτελούσε ένα ευρύ φάσμα λειτουργιών, συμπεριλαμβανομένης της διατήρησης του Ιράκ απαλλαγμένου από τους εχθρούς του Χουσεΐν και άλλων που κρίθηκαν «ανεπιθύμητοι». Όταν οι Ηνωμένες Πολιτείες και οι δυνάμεις συνασπισμού βρήκαν και συνέλαβαν τον Χουσεΐν στον πόλεμο του Ιράκ, δεν καταργήθηκε, σε αντίθεση με το Υπουργείο Άμυνας και τις υπηρεσίες πληροφοριών. Η Συνδυασμένη Διακλαδική Δύναμη Κρούσης 7 σχεδίαζε να παραδώσει το συντομότερο δυνατό τα καθήκοντα αστυνόμευσης και εσωτερικής ασφάλειας. Αντ' αυτού, το υπουργείο απλώς αναδιαρθρώθηκε. Μετά το πέρασμα του νόμου για τη μεταρρύθμιση της Υπηρεσίας Προστασίας Εγκαταστάσεων, το υπουργείο απορρόφησε το προσωπικό της υπηρεσίας που είχε προηγουμένως τοποθετηθεί σε άλλα υπουργεία. Το υπουργείο απασχολούσε περίπου 380.430 υπαλλήλους και το Υπουργείο Οικονομικών ενέκρινε 3,8 δισ. δολάρια ΗΠΑ για τον προϋπολογισμό του 2008, δηλαδή αύξηση κατά 21% σε σχέση με το προηγούμενο έτος.

Παραπομπές
----------

1. 1 2 3 4  Rathmell, Andrew (2005). *Developing Iraq's security sector: the coalition provisional authority's experience*. Rand Corporation. σελίδες 42–45. ISBN 0-8330-3823-0.
2. ↑  "Measuring Stability and Security in Iraq," March 2008 Report to Congress in accordance with the Department of Defense Appropriations Act 2008 (Section 9010, Public Law 109-289).

Εξωτερικοί σύνδεσμοι
--------------------

* Επίσημος ιστότοπος
Το **Υπουργείο Εσωτερικών Υποθέσεων της Ρωσικής Ομοσπονδίας** (ρωσικά: Министерство внутренних дел, МВД) είναι το υπουργείο εσωτερικών της Ρωσίας. Ο προκάτοχός του ιδρύθηκε το 1802 στη Ρωσική Αυτοκρατορία από τον Αλέξανδρο Α΄. Το Υπουργείο έχει την έδρα του στη Μόσχα.

Το Υπουργείο Εσωτερικών είχε ανασυνταχθεί την περίοδο της Ρωσικής ΣΟΣΔ το 1990, μετά την αποκατάσταση του δημοκρατικού Συμβουλίου των Υπουργών και του Ανώτατου Σοβιέτ και παρέμεινε όταν η Ρωσία απέκτησε την ανεξαρτησία της από τη Σοβιετική Ένωση. Έχει υπό τον έλεγχό της την Πολίτσιγια (πρώην Μιλίτσιγια), την Κεντρική Διεύθυνση Οδικής Ασφάλειας, καθώς και τα Εσωτερικά Στρατεύματα. Έπειτα από τη διάλυση της *Αστυνομίας Φόρων*, ερευνά και οικονομικά εγκλήματα.

Οι επί πολύ καιρό πρόσθετοι δασμοί του αυτοκρατορικού МВД και του НКВД, όπως η Υπηρεσία Πυρόσβεσης και η Υπηρεσία Φυλακών, πρόσφατα μετακόμισε στο Υπουργείο Έκτακτων Καταστάσεων και στο Υπουργείο Δικαιοσύνης, αντίστοιχα. Η τελευταία αναδιοργάνωση είχε ως αποτέλεσμα την κατάργηση των Κύριων Διευθύνσεων που κληρονόμησε από την НКВД και η δημιουργία Τμημάτων.

Την 5η Απριλίου του 2016 ο Πρόεδρος της Ρωσίας Βλαντιμίρ Πούτιν διέταξε τα Εσωτερικά Στρατεύματα, την ОМОН, και την СОБР ώστε να αποτελέσουν τη βάση μιας νέας Εθνικής Φρουράς της Ρωσίας, και αυτά αφαιρέθηκαν από τον έλεγχο του МВД, υπαγόμενα εκ νέου στο Συμβούλιο Ασφαλείας της Ρωσίας. Με τη σειρά της, η Ομοσπονδιακή Υπηρεσία Ελέγχου των Ναρκωτικών και η Ομοσπονδιακή Υπηρεσία Μετανάστευσης συγχωνεύθηκαν στο МВД.

Παραπομπές
----------

1. ↑  Putin orders creation of National Guard to fight terrorism, organized crime rt.com
2. ↑  ФМС и ФСКН переподчинены Министерству внутренних дел interfax.ru
3. ↑  Galleoti, Mark. «Putin’s new National Guard – what does it say when you need your own personal army?». Ukrainian Policy.. Ανακτήθηκε στις 8 April 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Υπουργείο Εσωτερικών Υποθέσεων (Ρωσία)** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 308777865
* LCCN: n93095126
* ISNI: 0000 0001 0568 3777
* GND: 511395-7

 |

 |
Τα **Σοβζνάκ** (ρωσικά: совзнаки‎) είναι γραμμάτια που εκδόθηκαν στη Σοβιετική Ρωσία το 1919 και χρησιμοποιήθηκαν κατά τη διάρκεια του 1919-1924. Το όνομα είναι συντομογραφία της έκφρασης «Σοβέτσκιε ζνάκι» (Советские знаки, Σοβιετικά νομίσματα), η οποία με τη σειρά της ήταν συντομογραφία του επίσημου όρου (советские казначейские знаки, расчётные знаки РСФСР, денежные знаки РСФСР (СССР)), που χρησιμοποιήθηκε κατά τη διάρκεια διαφορετικών περιόδων. Ήταν το ντε φάκτο νόμισμα. Ο όρος «νόμισμα» ήταν ένας ευφημισμός για το «χρήμα», αφού ο κομμουνισμός υποτιθόταν ότι θα καταργήσει τα χρήματα, και τα σοβζνάκ θεωρήθηκαν ότι θα είναι προσωρινό, μεταβατικό μέσο.

Δείτε επίσης
------------

* Τσερβόνετς#Σοβιετική Ένωση
Ο **συρτός Μακεδονίας** είναι από τους πιο διαδεδομένους παραδοσιακούς χορούς που χορεύεται σε όλη την περιοχή της Μακεδονίας, αλλά κυρίως στην περιοχή της κεντρικής Μακεδονίας. Αποτελείται από 12 βήματα και η λαβή του είναι στις παλάμες. Ο ρυθμός του είναι επτάσημος (7/8)

Όργανα που παίζεται ο συρτός Μακεδονίας
---------------------------------------

Τα τελευταία χρόνια τα πιο συνηθέστερα όργανα, κυρίως στην περιοχή της Πέλλας, είναι το κλαρίνο, τα χάλκινα (τρομπέτα, σαξόφωνο) τα τύμπανα και συνωδια με πλήκτρα. Τα παλαιότερα χρόνια παιζόταν με γκάιντες, ζουρναδες, γκραν κάσα και ταμπούρο, η νταούλι. Αργότερα και με ακορντεόν. Στην ανατολική Μακεδονία υπάρχουν συρτα που παίζονται με την μακεδονική λύρα.

Μουσική του συρτού Μακεδονίας
-----------------------------

* Ντομάκινε
* Συρτός Σταυροδρομίου Πέλλας
* Στογιάνιτσε
* Συρτός Άνω ορεινής Σερρών
* Μήλο μου κόκκινο
Με τον όρο **υδρογόνωση**, (hydrogenation), χαρακτηρίζεται οποιαδήποτε χημική αντίδραση μεταξύ υδρογόνου με κάποιο χημικό στοιχείο ή χημική ένωση που συχνά αναφέρεται και ως υπόστρωμα. Απλούστερα είναι η ένωση υδρογόνου με μια ουσία.

Με τη βοήθεια της υδρογόνωσης, για παράδειγμα, ενώνονται τα φυτικά υγρά έλαια με υδρογόνο και μετατρέπονται σε μαργαρίνη.

Οι αντιδράσεις υδρογόνωσης μπορεί να είναι αντιδράσεις αναγωγής ή αντιδράσεις προσθήκης. 

* Στην περίπτωση αναγωγής ιδιαίτερο ενδιαφέρον παρουσιάζουν οι αντιδράσεις που προκαλούνται από το υδρογόνο «εν τω γεννάσθαι», (nascent), δηλαδή από αέριο υδρογόνο που είναι προϊόν προηγούμενης πρόσφατης αντίδρασης, για παράδειγμα: επίδραση αραιού θειϊκού οξέος σε ψευδάργυρο, όπου η πηγή του υδρογόνου αποκαλείται *δότης ηλεκτρονίων και πρωτονίων*.

Διευκρινίζεται ότι αν κατά την επίδραση του υδρογόνου επέλθει ρήξη ενός χημικού δεσμού του υποστρώματος τότε δεν πρόκειται για υδρογόνωση αλλά για υδρογονόλυση, όπως συμβαίνει π.χ. στη σύνθεση του υδροχλωρίου. Συχνά όμως την υδρογόνωση ακολουθεί η υδρογονόλυση, όπως π.χ. η σύνθεση της αμμωνίας.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **υδρογόνωση**  |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85063436
* BNF: cb11958221b (data)
* NDL: 00571633
* NKC: ph198748

 |

 |
Συρτάκι
Το **συρτάκι** είναι δημοφιλής ελληνικός χορός ο οποίος χορογραφήθηκε από τον Γιώργο Προβιά το 1964 για την κινηματογραφική ταινία *Ζορμπάς ο Έλληνας* (*Zorba the Greek*) από αργές και γρήγορες κινήσεις του χασάπικου.

Η μουσική για το συρτάκι γράφτηκε από τον Μίκη Θεοδωράκη. Κύριο χαρακτηριστικό του χορού αυτού και της μουσικής του είναι η επιτάχυνση στο ρυθμό. Το όνομα συρτάκι προέρχεται από την λέξη συρτός, ένα κοινό όνομα για μια ομάδα παραδοσιακών ελληνικών χορών στους οποίους οι χορευτές "σέρνουν" τα πόδια τους σε αντιδιαστολή με τους πηδηχτούς χορούς. Το όνομα συρτάκι ενσωματώνει και τον συρτό (στο πιο αργό μέρος του) και στοιχεία πηδηχτού (στο γρηγορότερο μέρος του). 

Σήμερα το συρτάκι είναι ένα από τους πιο γνωστούς χορούς και στην Ελλάδα και στις ελληνικές ταβέρνες σε όλο τον κόσμο.

Ο συρτός έγινε γνωστός παγκοσμίως από τον μεγάλο Μίκη Θεοδωράκη σαν συρτάκι του Ζορμπά.

Ο Γιώργης Κουτσουρέλης εν έτει 1949-1950 κυκλοφόρησε τον « Αρμενοχωριανό Συρτό » με σόλο λαούτο, ο τραγουδιστής ήταν ο Χρήστος Κορονιωτάκης. Ο « Αρμενοχωριανός Συρτός » χρησιμοποιήθηκε από τον Μίκη Θεοδωράκη για την σύνθεση του "Zorba the Greek" κάτι που ήταν αιτία δικαστικής διαμάχης ανάμεσα στους δύο συνθέτες.

Χορογραφία
----------

Το συρτάκι χορεύεται με σχηματισμό γραμμών ή κύκλων από τους χορευτές, οι οποίοι κρατιούνται με τα χέρια από τους ώμους των διπλανών τους. Ο σχηματισμός γραμμών είναι πιο συνηθισμένος. Το μέτρο είναι 4/4, αυξάνεται σταδιακά και φτάνει στα 2/4 στο γρηγορότερο μέρος. Συνεπώς, ο χορός αρχίζει με πιο αργές, ομαλότερες κινήσεις οι οποίες βαθμιαία γίνονται γρηγορότερες, ζωηρές, συμπεριλαμβάνοντας συχνά και μικρά πηδήματα.

Ρεκόρ Guinness
--------------

Στις 31 Αυγούστου του 2012, το παγκόσμιο ρεκόρ Guinness για το συρτάκι έσπασε από **5.614** ανθρώπους οι οποίοι χόρεψαν συρτάκι για πέντε λεπτά δίπλα στη θάλασσα, στην παραλία της πόλης του Βόλου στην Ελλάδα. Η ΕΚΠΟΛ (Εταιρεία Κοινωνικής Παρέμβασης & Πολιτισμού της Νομαρχιακής Αυτοδιοίκησης Μαγνησίας) στο Δήμο Βόλου, διοργάνωσε την εκδήλωση στην κεντρική παραλία της πόλης του Βόλου κάτω από το φως της δεύτερης πανσέληνου του μήνα, στις 31 Αυγούστου. Τότε 5.614 άνθρωποι ηλικίας από 14 έως 89 χόρεψαν με τη μουσική του Ζορμπά του Μίκη Θεοδωράκη, γεμίζοντας την παραλία της πόλης. Μέρος πήραν άνθρωποι από το Βόλο, τη Λάρισα, την Αθήνα, τη Θεσσαλονίκη, τα Τρίκαλα, ακόμη και από τα νησιά της χώρας όπως και επίσης μέρος πήρε και η εθνική ομάδα συγχρονισμένης κολύμβησης.
Ο **Χάρης Παππάς** (1983-) είναι Έλληνας ποδοσφαιριστής που αγωνίζεται σε θέσεις της μεσαίας γραμμής και της επίθεσης.

Βιογραφικό
----------

Γεννήθηκε στις 12 Μαΐου του 1983 στην Ελευθερούπολη του νομού Καβάλας και ξεκίνησε απο τον τοπικό Ορφέα Ελευθερούπολης.

Ο πρώτος του σταθμός στην επαγγελματική του καριέρα ήταν ο Πανσερραϊκός. Ακολούθησε ο Απόλλων Καλαμαριάς τον Ιανουάριο του 2003, μέσω του οποίου έγινε γνωστός στο ευρύ κοινό. Το καλοκαίρι του 2005 έχοντας προσελκύσει το ενδιαφέρον αρκετών μεγάλων ελληνικών συλλόγων, αποκτήθηκε από τον Ολυμπιακό Πειραιώς, αλλά αρχικά παρέμεινε μια χρονιά στον Απόλλωνα με τη μορφή δανεισμού. Το 2006-07 αγωνίστηκε στον Ολυμπιακό, με τον οποίο πανηγύρισε το πρωτάθλημα Ελλάδας.

Τον Ιούνιο του 2007 έμεινε ελεύθερος από τους «Πειραιώτες» και ακολούθως πήρε μεταγραφή στην ΑΕΚ, από όπου μεταπήδησε στην Ξάνθη ένα χρόνο μετά. Το 2009 μεταγράφηκε στη γερμανική Μόναχο 1860 αγωνιζόμενος στη Β' κατηγορία της Μπουντεσλίγκα. Το καλοκαίρι του 2010 επέστρεψε στην Ελλάδα για τον Παναιτωλικό και τον Ιανουάριο του 2012 πήρε μεταγραφή εκ νέου στον Πανσερραϊκό, με τον οποίο αγωνίστηκε το υπόλοιπο της χρονιάς 2011-12. Το καλοκαίρι του 2012 πήρε μεταγραφή στον Ολυμπιακό Βόλου και κατά τη χειμερινή μεταγραφική περίοδο, στα τέλη Δεκεμβρίου του ίδιου έτους μεταγράφηκε στην έτερη ομάδα του Βόλου, την Νίκη Βόλου, με την οποία αγωνίστηκε το υπόλοιπο της χρονιάς 2012-2013 και στα play off της Football League. 

Το καλοκαίρι του 2013 επέστρεψε στη Γερμανία για λογαριασμό αυτή την φορά της ΚΦΚ Ίρντιγκεν 05, ομάδας με Έλληνα πρόεδρο, από όπου αποχώρησε μετά από μισή σεζόν. Το καλοκαίρι του 2014 επέστρεψε στη γενέτειρά του Καβάλα, παίρνοντας μεταγραφή στον Α.Ο. Καβάλα. Με τη φανέλα του «ΑΟΚ» αγωνίστηκε για 2,5 χρονιές, μέχρι και τον Δεκέμβριο του 2016 που λύθηκε η συνεργασία του και ακολούθως, αποσύρθηκε από την ενεργό δράση.

Τίτλοι
------

* 1 Πρωτάθλημα Ελλάδας (2007)

Παραπομπές
----------

1. ↑  Εδώ… Παππάς!, 27-6-2007 sport-fm.gr
2. ↑  Νέα μεγάλη μεταγραφή για Ξάνθη με την απόκτηση του Χάρη Παππά, 5-7-2008 in.gr
3. ↑  Πήρε Χάρη Παππά ο Παναιτωλικός, 31-7-2010 contra.gr
4. ↑  Από τον Ολυμπιακό και την ΑΕΚ στον Παναιτωλικό, 31-7-2010 sport-fm.gr
5. ↑  Στον Πανσερραϊκό οι Τάντιτς και Παππάς, 26-1-2012 zougla.gr]
6. ↑  «Λιοντάρια» Παππάς, Τάντιτς[*νεκρός σύνδεσμος*], 27-1-2012 novasports.gr]
7. ↑  Νέα μεταγραφή του Ολυμπιακού Βόλου ο Χάρης Παππάς. onsports.gr 27-8-2012
8. ↑  Στον Ολ.Βόλου ο Χάρης Παππάς, 27-8-2012 novasports.gr
9. ↑  Νίκη Βόλου: Ανακοίνωσε τρεις!, 31-12-2012 onsports.gr
10. ↑  Τρεις προσθήκες η Νίκη Βόλου, 31-12-2012 sport24.gr
11. ↑  Μεταγραφή Αρχειοθετήθηκε 2013-09-28 στο Wayback Machine. στη Γερμανία, sentragoal.gr 9-8-2013
12. ↑  Ανακοίνωση λύσης συμβολαίου του Παππά (γερμανικά) 19-1-2014
13. ↑  Στην Καβάλα ο Χάρης Παππάς!, 23-7-2014 a-sports.gr
14. ↑  Παρελθόν από την Καβάλα ο Παππάς, 12-12-2016 sdna.gr

Εξωτερικοί σύνδεσμοι
--------------------

* Προφίλ Χάρη Παππά scoresway.com
* Προφίλ Χάρη Παππά transfermarkt.com
* Το προφίλ και τα στατιστικά του Χάρη Παππά 27-6-2007 sport-fm.gr
**Συστήματα χρόνου** ονομάζονται, ειδικότερα στην Αστρονομία αλλά και στην αστρονομική ναυτιλία οι υπολογισμοί εκείνοι στους οποίους ο προσδιορισμός γενικά του χρόνου (ώρας, ημέρας) γίνεται με ιδιαίτερα κατά περίπτωση σημεία αναφοράς.

Γενικά
------

Τα συστήματα αυτά επί το πλείστον βασίζονται στον υπολογισμό της περιστροφής της Γης σε σχέση με τα ουράνια σώματα. Συνεπώς οποιοδήποτε ουράνιο σώμα ή και ακόμα σημείο της ουράνιας σφαίρας μπορεί να χρησιμοποιηθεί ως σημείο αναφοράς και κατ΄ επέκταση ν΄ αποτελέσει ιδιαίτερο σύστημα αναφοράς χρόνου.

Έτσι άλλους χρόνους χρησιμοποιεί η Αστρονομία (κατά περίπτωση), κάποιους εξ αυτών η αστρονομική ναυτιλία, άλλους η διαστημική, άλλους η τεχνική έρευνα και παρακολούθηση των περί τη Γη τεχνητών δορυφόρων κ.λπ. όπως επίσης άλλους χρόνους με διαφορετικά σημεία αναφοράς χρησιμοποιεί η ρομποτική, τα διάφορα ηλεκτρονικά οπλικά συστήματα ακόμα και ο απλούστερος αυτοματισμός που έχουν να κάνουν στη πραγματικότητα με διαφορά χρόνου ενεργοποίησης, πυροδότησης κ.λπ. Κυριότερο εξ όλων αυτών στη πράξη είναι ο λεγόμενος αστρονομικός χρόνος όπου βάση αυτού (σημείο αναφοράς) είναι η ωρική γωνία ουρανίου σώματος.

Διάκριση
--------

Τα συστήματα χρόνου διακρίνονται σε δύο βασικές κατηγορίες

* Συστήματα πραγματικού χρόνου και
* Συστήματα σχετικού χρόνου (κατά περίπτωση)
|  |
| --- |
| Ένα Sudoku... |
| ...και η λύση του |

Το **σουντόκου** (Sudoku) (ιαπωνικά:数独, Χέπμπορν: Suudoku) είναι παζλ που βασίζεται στη λογική. Στόχος είναι να συμπληρωθούν όλα τα κουτάκια στον πίνακα (9x9), ώστε κάθε στήλη, κάθε σειρά και κάθε κουτάκι 3x3 να περιέχουν όλα τα ψηφία από το 1 μέχρι το 9. Μερικά κουτάκια είναι ήδη συμπληρωμένα, ώστε να υπάρχει μόνο μία δυνατή λύση.

Το σουντόκου επινοήθηκε από τον Αμερικανό Χάουαρντ Γκαρνς το 1979 και δημοσιεύτηκε για πρώτη φορά από την εταιρεία Dell Magazines με το όνομα "***Number Place***". Έγινε δημοφιλές στην Ιαπωνία το 1986, όταν εκδόθηκε από τον οίκο Nikoli και δόθηκε το όνομα Sudoku. Έγινε μόδα ανά την υφήλιο το 2005. 

* Όπως προκύπτει από τον στόχο και τις βασικές αρχές του παιχνιδιού, αντί αριθμών μπορούν να χρησιμοποιηθούν οποιαδήποτε σύμβολα. Έχουν δημιουργηθεί γρίφοι με βάση κινέζικα σύμβολα, κινέζικους αριθμούς ή σύμβολα που αναπαριστούν μερίδες σούσι.

Χ Sudoku
--------

Το Χ Σουντόκου αποτελεί παραλλαγή του γνωστού σουντόκου κατά την οποία ισχύουν όλοι οι κανόνες του σουντόκου με μια αλλαγή. Θα πρέπει και οι 2 διαγώνιοι που σχηματίζονται στο τετράγωνο να περιέχουν όλους τους αριθμούς από το 1 έως το 9 .

Παραπομπές
----------

1. ↑  «Sudoku Variations». Αρχειοθετήθηκε από το πρωτότυπο στις 3 Οκτωβρίου 2005. Ανακτήθηκε στις 2 Φεβρουαρίου 2007.

Εξωτερικοί σύνδεσμοι
--------------------

* EuroSudoku
* Ελληνική ιστοσελίδα για το σουντόκου Αρχειοθετήθηκε 2018-01-20 στο Wayback Machine.
Ο **Χάρης Σακόγλου** (1 Ιουλίου 1990, Κατερίνη) είναι Έλληνας επαγγελματίας πετοσφαιριστής. Έχει ύψος 1,94 μ. και αγωνίζεται στη θέση του διαγώνιου.

Καριέρα
-------

Ο Χάρης Σακόγλου έκανε τα πρώτα του βήματα στο χώρο της πετοσφαίρισης στον Αρχέλαο Κατερίνης. Σε ηλικία 18 ετών μεταπήδησε στην άλλη ομάδα της Πιερίας, την Νίκη Αιγινίου. Στη Νίκη παρέμεινε για δύο χρόνια μετέχοντας στην Α2 Εθνική κατηγορία, και στη συνέχεια μεταγράφηκε στη ΜΕΝΤ Θεσσαλονίκης. Με τη ΜΕΝΤ ξεκίνησε το 2010-11 στη Β' Εθνική κατηγορία ενώ τη χρονιά 2011-12 πανηγύρισε πρωτάθλημα και άνοδο στην Α2. Συνεχίζοντας στην ίδια ομάδα την περίοδο 2013-14 και αναλαμβάνοντας ηγετικό ρόλο, πήρε πρωτάθλημα και άνοδο στην Volleyleague, στην οποία και αγωνίστηκε για ένα ακόμα χρόνο με την ΜΕΝΤ.

Το καλοκαίρι του 2015, ο Χάρης Σακόγλου υπέγραψε μονοετές επαγγελματικό συμβόλαιο συνεργασίας στον Ολυμπιακό, με τον οποίο κατέκτησε το κύπελλο και το λιγκ καπ. Τον Μάιο του 2016, μετεγγράφη στον Π.Α.Ο.Κ. κατακτώντας το πρωτάθλημα του 2017 και το κύπελλο του 2018. Μετά από ένα πέρασμα από την Ροδίων Άθλησις στην Α2 κατηγορία την περίοδο 2018-19, επέστρεψε στη Θεσσαλονίκη και στη Βόλεϊ Λιγκ, αυτή τη φορά για λογαριασμό του Ηρακλή.

Διεθνείς συμμετοχές
-------------------

Ο Χάρης Σακόγλου ήταν διεθνής με τις μικρές εθνικές ομάδες πετοσφαίρισης της Ελλάδας, με τις οποίες πραγματοποίησε αρκετές συμμετοχές κατά τη διετία 2008-10. Με την Εθνική Εφήβων κατέκτησε τη δεύτερη θέση στο Βαλκανικό Πρωτάθλημα στο Μαυροβούνιο το καλοκαίρι του 2009, ενώ την ίδια περίοδο καταφέρνει μαζί με την ομάδα των εφήβων να προκριθεί στο Παγκόσμιο Πρωτάθλημα Νέων στην Ινδία, γεγονός που είχε να γίνει πολλά χρόνια στο άθλημα της πετοσφαίρισης. Έχει επίσης δύο (2) συμμετοχές με την Εθνική Ανδρών στους Μεσογειακούς Αγώνες το 2009 στην Πεσκάρα, Ιταλία.

Τίτλοι
------

* **1 Πρωτάθλημα Ελλάδας:**
	+ 2016-17 (Π.Α.Ο.Κ. Θεσσαλονίκης)
* **2 Κύπελλα Ελλάδας:**
	+ 2016 (Ολυμπιακός Πειραιώς)
	+ 2018 (Π.Α.Ο.Κ. Θεσσαλονίκης)
* **1 Λιγκ Καπ Ελλάδας:**
	+ 2016 (Ολυμπιακός Πειραιώς)

Παραπομπές
----------

1. ↑  Στα μπαράζ ανόδου η ΜΕΝΤ με ηγέτη τον Σακόγλου www.sport24.gr
2. ↑  Στη Ροδίων Άθλησις ο Σακόγλου www.volleyplanet.gr
3. ↑  Ο Χάρης Σακόγλου στον Ηρακλή Θεσσαλονίκηςwww.volleyplanet.gr

Πηγές
-----

* Η ιστορία της Νίκης Αιγινίου
* Απέκτησε Σακόγλου ο Ολυμπιακός www.sport24.gr
* Στα ασπρόμαυρα ο Σακόγλου www.paok24.com
* Χάρης Σακόγλου - Ατομικά στοιχεια, Ομάδες καριερας Αρχειοθετήθηκε 2021-01-04 στο Wayback Machine. www.greekvolley.eu
**Υδραυλική** ονομάζεται η εφαρμοσμένη Υδρομηχανική. Αποτελεί τεχνική επιστήμη με κύριο αντικείμενο την εκμετάλλευση του ύδατος.

Ενώ η υδρομηχανική (υδροστατική και υδροδυναμική) ασχολείται με τις ιδιότητες, τους νόμους που διέπουν τα υγρά γενικά και το νερό ειδικότερα, "εν ηρεμία" και "εν κινήσει", η υδραυλική πραγματεύεται τους τρόπους "χαλιναγώγησης", αξιοποίησης και εκμετάλλευσης των υδάτων.

Ο χώρος εφαρμογής της υδραυλικής (τεχνικής) είναι τεράστιος. Τα αρδευτικά, τα αποστραγγιστικά και τα αντιπλημμυρικά έργα, η ύδρευση και αποχέτευση, η παντός είδους εκμετάλλευση της υδραυλικής δύναμης, τα λιμενικά έργα, οι θαλάσσιες ποτάμιες και λιμναίες συγκοινωνίες, οι διώρυγες κλπ αποτελούν αντικείμενα της υδραυλικής. Συνεπώς η συμβολή της στην ανάπτυξη του πολιτισμού θεωρείται σημαντική.

Από τους πολύ αρχαίους χρόνους ο άνθρωπος προβληματίσθηκε αλλά και ασχολήθηκε με την υδραυλική, χαρακτηριστικοί οι σχετικοί μύθοι στην Ελληνική Μυθολογία, (άθλοι του Ηρακλή: Λερναία Ύδρα, Κόπρος του Αυγεία κ.ά. σχετιζόμενοι με ποταμούς), που όμως μόλις κατά τους τρεις τελευταίους αιώνες συνετέλεσε τα μέγιστα στη μεταμόρφωση της οικονομίας πολλών χωρών ιδίως της Δύσης. Εν τούτοις παρά τη μακραίωνη αυτή ιστορία της, μόλις τις τελευταίες 10ετίες κατάφερε η υδραυλική να ελευθερωθεί από τον εμπειρικό της χαρακτήρα και να καταστεί πραγματική τεχνική επιστήμη. Εν όψει μάλιστα της παράλληλης επιστημονικής και τεχνικής προόδου του ανθρώπου αφενός, αλλά και της συνεχιζόμενης αύξησης των αναγκών του αφετέρου, το μέλλον της υδραυλικής διαγράφεται περισσότερο λαμπρό. Αφού αυτοί οι δύο παραπάνω λόγοι - αιτίες είναι οι συντελεστές όλων των γιγάντιων υδραυλικών έργων αλλαγής της φύσεως με στόχο τη περισσότερη αξιοποίηση υδάτινων πόρων σε άγονες περιοχές.
Ο **Χάρης ο Αθηναίος** ήταν στρατηγός κατά τον 4ο αι. π.Χ. και για πολλά χρόνια βασικός διοικητής των αθηναϊκών δυνάμεων.

Βιογραφία
---------

Διακρίθηκε το 367 π.Χ. όταν οι Αθηναίοι τον απέστειλαν να βοηθήσει τους Φλειασίους, οι οποίοι δέχονταν σφοδρή επίθεση από τους Αργείους και τους Σικυωνίους. Το 338 π.Χ. ο Χάρης ήταν ένας από τους διοικητές των αθηναϊκών δυνάμεων στη μάχη της Χαιρώνειας. Κατά τα λοιπά, θεωρείται μοναδική περίπτωση αποτυχημένου και μισητού στρατηγού: έχασε όλες τις μάχες στις οποίες συμμετείχε (με πιο γνωστή αποτυχία την ήττα του από τον Φίλιππο το 349 π.Χ. κατά την πολιορκία της Ολύνθου, την οποία δεν κατόρθωσε να σώσει), ενώ ήταν και σκληρός, άδικος με τους υφισταμένους του και διαφθορέας συνειδήσεων.

Παραπομπές
----------

1. ↑  Ξενοφών, Βιβλίο Ζ΄, κεφάλαιο II, 18-22.

Πηγές
-----

* "Νεώτερον Εγκυκλοπαιδικόν Λεξικόν "ΗΛΙΟΥ"", τ. ΙΗ' , σελ. 551

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 72192004
* **ΕΒΕ**: 141401
* GND: 11887098X

 |

 |
Συντεταγμένες: 35°4′20″N 33°36′13″E﻿ / ﻿35.07222°N 33.60361°E﻿ / 35.07222; 33.60361

Η **Τρεμιθούς**, επίσης γνωστή ως **Τρεμηθούς**, καθώς και ως **Τρίμυθος**, ήταν αρχαία πόλη στο νησί της Κύπρου. Βρισκόταν εντός της ανατολικής ενδοχώρας του νησιού, πλησίον του σημερινού χωριού της Τρεμετουσιάς.

Ιστορία
-------

Λίγα πράγματα είναι γνωστά σχετικά με την ιστορία της Τρεμιθούντος. Φαίνεται να άκμασε κατά τη διάρκεια της χρονικής περιόδου μεταξύ της ελληνιστικής περιόδου και της πρώιμης βυζαντινής περιόδου. Ο Πτολεμαίος την αναφέρει ως μία εκ των πόλεων της ενδοχώρας της Κύπρου. Από την πλευρά του, ωστόσο, ο Στέφανος ο Βυζάντιος την αναφέρει ως χωριό, ενώ, παράλληλα, αναφέρει πως οφείλει την ονομασία της στην τερέβινθο, φυτό το οποίο απαντιόταν εντός της ευρύτερης περιοχής. Οι κάτοικοι της πόλης ήσαν γνωστοί υπό το εθνωνύμιο «*Τρεμιθούσιος*» ή «*Τρεμιθοπολίτης*».

Κατά τη διάρκεια της παλαιοχριστιανικής περιόδου, η Τρεμιθούς αποτελούσε έδρα επισκοπής, ενώ ως πρώτος επίσκοπός της αναφέρεται ο Σπυρίδων, ο οποίος και συμμετείχε στη Σύνοδο της Νίκαιας το 325.

Κτίρια και αρχαιολογικά ευρήματα
--------------------------------

Η Τρεμιθούς ήταν σχετικά μικρού μεγέθους κωμόπολη. Ορισμένα εκ των καταλοίπων της έχουν ανευρεθεί εντός της ευρύτερης περιοχής του σημερινού χωριού. Επιγραφές οι οποίες ανευρέθηκαν κατά τη διάρκεια αρχαιολογικών ανασκαφών στη συγκεκριμένη τοποθεσία καταδεικνύουν την ιδιότητα της πόλης ως λατρευτικού κέντρου, καθώς και την παρουσία εντός αυτής ιερού αφιερωμένου στον Απόλλωνα. Παράλληλα, οδικό δίκτυο συνέδεε την Τρεμιθούντα με τη Σαλαμίνα, καθώς και το Κίτιο. Αρχαιολογικές έρευνες οδήγησαν στην ανεύρεση των κοιμητηρίων της πόλης, εντός του νοτίου τμήματός της.

Παραπομπές
----------

1. 1 2 3 4  (Αγγλικά) Stillwell, Richard; MacDonald, William L.; McAllister, Marian Holland, επιμ. (1976). «TREMITHOUS (Tremetousia) Cyprus». *The Princeton Encyclopedia of Classical Sites*. Πρίνστον, Νιου Τζέρσεϊ: Princeton University Press. .
2. 1 2 3 4  (Αγγλικά) Smith, William, επιμ. (1854). «Tremithus». *Dictionary of Greek and Roman Geography*. Βοστώνη: Little, Brown and Company. .
3. ↑  (Αγγλικά) «Tremithous». *Pleiades*. Ανακτήθηκε στις 1 Φεβρουαρίου 2018.
Ο **Χάρης Παυλίδης** (γεννημένος στη Θεσσαλονίκη στις 25 Ιανουαρίου 1971) είναι Έλληνας προπονητής στην υδατοσφάιριση.

Βιογραφικά στοιχεία
-------------------

Ο Χάρης Παυλίδης, από το 1991 έως το 2000 έγινε ένας από τους παίκτες του Ολυμπιακού που συντέλεσε στην άνοδο και την παραμονή των «ερυθρόλευκων» στην κορυφή, κατακτώντας το νταμπλ την πρώτη χρονιά του. Με τον Ολυμπιακό έπαιξε και σε 2 τελικούς Ευρώπης. Στο τότε Κύπελλο Κυπελλούχων. Έμεινε στον Ολυμπιακό τα δύο χρόνια του Nikola Stamenić, από το 1998 έως το 2000 και συγκέντρωσε στοιχεία που τον βοήθησαν στην προπονητική φιλοσοφία του.

Ο Χάρης Παυλίδης ξεκίνησε την καριέρα του ως προπονητής της ομάδας πόλο Ανδρών του Εθνικού και συνέχισε στη γυναικεία ομάδα πόλο του ΑΝΟΓ, όπου έφτασε μέχρι το Final-4 της Ευρωλίγκας τη σεζόν 2006-07 στη Φλωρεντία (3η θέση). Το 2007 επέστρεψε στον Ολυμπιακό αναλαμβάνοντας την ομάδα πόλο Γυναικών, παίρνοντας μαζί του αρκετές παίκτριες από τον ΑΝΟΓ. Αποχώρησε απο τον Ολυμπιακό τον Ιανουάριο του 2022 για να αναλάβει την Εθνική ομάδα πόλο γυναικών της Κίνας.  Ως προπονητής της γυναικείας ομάδας πόλο του Ολυμπιακού κατέκτησε 10 πρωταθλήματα (από τα οποία τα 8 ήταν συνεχόμεντα), 3 Κύπελλα Ελλάδας, 1 Σούπερ Καπ Ελλάδας, 2 LEN Euroleague, 1 LEN Trophy και 2 LEN Super Cup.

Παραπομπές
----------

1. ↑  «Χάρης Παυλίδης: Δυο καριέρες, μια ομάδα | Gazzetta». *www.gazzetta.gr*. Ανακτήθηκε στις 12 Ιανουαρίου 2022.
2. ↑  «Πολύ κοντά στην Εθνική Κίνας ο Χάρης Παυλίδης με μυθικό συμβόλαιο». *www.sport24.gr*. Ανακτήθηκε στις 12 Ιανουαρίου 2022.
3. ↑  «Τα πήρε ΟΛΑ ο Χάρης Παυλίδης με τον Ολυμπιακό!». *gavros.gr*. Ανακτήθηκε στις 12 Ιανουαρίου 2022.

Εξωτερικές πηγές
----------------

*
**Υδροδυναμική πίεση** ορίζεται ως η πίεση ως το πηλίκο της κάθετης δύναμης που ασκείται σε μια επιφάνεια προς το εμβαδό αυτής της επιφάνειας:

{\displaystyle p={\frac {F}{A}}}

Στον παραπάνω ορισμό υποθέτουμε πως η δύναμη αναφέρεται στην συνολική δύναμη που ασκείται στην επιφάνεια και η πίεση είναι ίση σε κάθε σημείο της επιφάνειας, όπως υπολογίζεται παραπάνω.

### Πίεση Κατανεμημένης Δύναμης

Στην μελέτη συστημάτων ρευστών εισέρχεται και η υδροστατική πίεση η οποία εξαρτάται από το υψόμετρο του κάθε σημείου. Επομένως η έννοια της σταθερής τιμής της πίεσης οφείλει να προσαρμοστεί σε διαφορική μορφή, ώστε να ισχύει για απειροστά μικρές επιφάνειες, στις οποίες η τιμή της υδροστατικής πίεσης να μπορεί να θεωρείται σταθερή. Έτσι η παραπάνω γίνεται:

{\displaystyle p=\lim \_{\delta {A}\to 0}{\frac {\delta {F}}{\delta {A}}}={\frac {dF}{dA}}}

όπου το στοιχείο δύναμης {\displaystyle \delta {F}} δεν αναφέρεται πια σε μια συνολική δύναμη αλλά σε κατανεμημένη δύναμη.

### Κατανεμημένη Μεταβολή Ορμής

Όταν ένα ρευστό κινείται σε περιορισμένο χώρο, έστω ένα σύστημα σωληνώσεων, τότε κάθε φορά που αλλάζει κατεύθυνση μεταβάλλεται η ορμή του και αυτό συμβαίνει σύμφωνα με τον *Νόμο του Newton*:

{\displaystyle \delta {F}={\frac {dP}{dt}}}

Επομένως, οι δυνάμεις οι οποίες ασκούνται από τα τοιχώματα της περιοχής που περιέχει το ρευστό είναι υπεύθυνες για την εμφάνιση μιας πίεσης η οποία προέρχεται αποκλειστικά από την κίνηση του ρευστού στο συγκεκριμένο δοχείο και η πίεση αυτή προστίθεται στην οποιαδήποτε τιμή υδροστατικής πίεσης υπάρχει στο συγκεκριμένο σημείο. Για μη ιδανικά ρευστά, η παρουσία του ιξώδους προκαλεί εμφάνιση υδροδυναμικής πίεσης ακόμη κι όταν δεν μεταβάλλεται η κατεύθυνση της κίνησης του ρευστού.

Η συνολική πίεση που μετράει ένα μανόμετρο είναι το άθροισμα της στατικής και της δυναμικής πίεσης.

Δείτε επίσης
------------

* Πίεση
* Νόμος του Μπερνούλι

Πηγές
-----

* Φλυτζάνης, Νικόλαος (2010). *Μηχανική του Συνεχούς Μέσου - Μέρος Α - Υδροδυναμική και Κύματα*. Ψηφιακό Κέντρο Εκπαιδευτικών Μέσων Πανεπιστημίου Κρήτης.
Ο **λόρδος Τσαρλς Μάρεϊ** (*Lord Charles Murray*) (π. 1799 - 1824) ήταν Βρετανός φιλέλληνας, σύγχρονος του λόρδου Βύρωνα ο οποίος έφτασε στην επαναστατημένη Ελλάδα το 1824 με σκοπό να συμβάλλει στην απελευθέρωσή της από τους Οθωμανούς.
Γεννημένος στη Σκωτία περί το 1799, γιος του 6ου Δούκα της ορεινής κομητείας του Άτολ (*Athole*) αλλά και απόγονος του Γουλιέλμου της Οράγγης, είχε λάβει την ανάλογη της ευγενικής του καταγωγής, κλασική παιδεία. Ήταν λάτρης του αρχαίου ελληνικού πνεύματος και γνώστης της αρχαίας ελληνικής γλώσσας και ιστορίας. Ένα χρόνο πριν την έναρξη της ελληνικής επανάστασης (1820) ο Μάρεϊ επισκέφτηκε τη χώρα και όταν επέστρεψε στη Σκωτία δεν έπαψε να ενδιαφέρεται για την τύχη της.

Τον Μάιο του 1824 ο Μάρεϊ βρέθηκε στην Κέρκυρα που τότε βρισκόταν κάτω από αγγλική διοίκηση και από εκεί αναχώρησε για το Μεσολόγγι, την έδρα της Δυτικής Χέρσου Ελλάδας, προκειμένου να διαμεσολαβήσει μεταξύ της ελληνικής κυβέρνησης και του κυβερνήτη της Ιονίου Πολιτείας, Βρετανού αρμοστή Άνταμ. Κατά τη διάρκεια της παραμονής του ανέπτυξε στενές σχέσεις με τον τότε πρόεδρο του «Βουλευτικού» σώματος Αλέξανδρο Μαυροκορδάτο ο οποίος τον υποδέχτηκε εγκάρδια και τον ενημέρωσε για την εξέλιξη του απελευθερωτικού αγώνα των Ελλήνων αλλά και για τη γενικότερη εσωτερική κατάσταση στις απελευθερωμένες ήδη επαρχίες. Ο Μάρεϊ, ενθουσιασμένος από την κατάσταση, συνεισέφερε με αποκλειστικά δικούς του πόρους για την εξόφληση δαπανών της ελληνικής επαναστατικής διοίκησης όπως μισθοδοσίες αγωνιστών, αγορά πολεμικού υλικού και ενίσχυση οχυρωματικών έργων. Ένα συγκεκριμένο οχυρό στη βόρεια πλευρά των τειχών του Μεσολογγίου κατασκευάσθηκε εξ ολοκλήρου με χρήματά του και κατόπιν παράκλησης του ιδίου, δόθηκε τιμητικά σε αυτό όχι το δικό του όνομα, αλλά εκείνο του προγόνου του, Γουλιέλμου.

Το καλοκαίρι του 1824 ο Μάρεϊ αποφάσισε να μετακινηθεί στην Πελοπόννησο προκειμένου να παρουσιαστεί κατευθείαν στην ελληνική κυβέρνηση που έδρευε στο Ναύπλιο. Μαζί του έφερε μια συστατική επιστολή του Μαυροκορδάτου με παραλήπτη τον Γ. Κουντουριώτη στην οποία απεύθυνε παράκληση να αποδοθούν στο νεαρό ευγενή οι αρμόζουσες τιμές, όπως και να αξιοποιηθεί ο τελευταίος προς όφελος της ελληνικής υπόθεσης. Ο Μάρεϊ έφτασε στην πόλη στις 26 Ιουνίου και παρέμεινε έως και τις 7 Ιουλίου οπότε αναχώρησε οδικώς με στόχο την επιστροφή του στο Μεσολόγγι μέσω της Ηλείας. Ωστόσο, κατά τη διάρκεια του πολυήμερου ταξιδιού του προσβλήθηκε από σοβαρό κρυολόγημα, ασθένησε βαριά και τελικά πέθανε στη Γαστούνη το πρωί της 11 Αυγούστου 1824. Κηδεύτηκε στην ίδια πόλη με τιμές ενώ στη δυτική πύλη της Καθολικής εκκλησίας του Ναυπλίου χαράχτηκε στη μνήμη του μια λιτή επιγραφή.

Πηγές
-----

* Διονύσιος Κόκκινος, «Η Ελληνική Επανάστασις» (6τομο, εκδόσεις «Μέλισσα»), τ. 4, σελ. 194-99
**Φυσικό πρόσωπο** καλείται από το Δίκαιο κάθε άνθρωπος που έχει την ικανότητα να είναι υποκείμενο δικαιωμάτων και υποχρεώσεων, ανεξάρτητα γένους, ηλικίας, εθνικότητας και θρησκείας.
Μόνο ο άνθρωπος θεωρείται "φυσικό πρόσωπο", σε αντιδιαστολή με το Νομικό πρόσωπο.

Έναρξη
------

Το "φυσικό πρόσωπο" αρχίζει να υπάρχει από την γέννησή του και παύει με τον θάνατό του. Δυνατόν όμως είναι καίτοι να μην έχει αποδεδειγμένα επέλθει ο θάνατος, κάποιο φυσικό πρόσωπο να θεωρηθεί από το Δίκαιο ως «μή υπάρχον». Τέτοια περίπτωση είναι η αφάνεια. Δηλαδή σε περιπτώσεις που κάποιος άνθρωπος εξαφανισθεί υπό συνθήκες κινδύνου (π.χ. ναυτικό ατύχημα) με μεγάλη πιθανότητα του θανάτου του ή αν από μακρού χρόνου απουσιάζει χωρίς είδηση, μπορεί με δικαστική απόφαση να κηρυχθεί άφαντος, οπότε και ο νόμος τον θεωρεί κατά πλάσμα αποθανόντα.

Ικανότητα δικαίου
-----------------

Ο κάθε άνθρωπος από τη γέννησή του και ως το θάνατό του έχει ικανότητα Δικαίου, την ικανότητα δηλαδή να είναι υποκείμενο δικαιωμάτων και υποχρεώσεων. Προς την ικανότητα Δικαίου αντιδιαστέλλεται η ικανότητα προς δικαιοπραξία, η ικανότητα δηλαδή να διαθέτει αυτοβούλως τα δικαιώματά του και να αναλαμβάνει αυτοβούλως υποχρεώσεις. Η πλήρης ικανότητα προς δικαιοπραξία αναγνωρίζεται στους ανθρώπους με τη συμπλήρωση του 18ου έτους της ηλικίας τους. Μέχρι το 18ο έτος ο άνθρωπος είναι είτε ανίκανος για δικαιοπραξία είτε περιορισμένα ικανός (μπορεί να διαθέσει ορισμένα δικαιώματα και να αναλάβει ορισμένες υποχρεώσεις). Οι ανίκανοι για δικαιοπραξία μπορούν να εκποιούν δικαιώματα και να αναλαμβάνουν υποχρεώσεις μόνο μέσω του νομίμου αντιπροσώπου τους (συνήθως των γονέων, εκτός αν έχει οριστεί άλλος). Ο περιορισμός της δικαιοπρακτικής ικανότητας στοχεύει στην προστασία των ανηλίκων από την ανάληψη υποχρεώσεων, την έκταση των οποίων δεν είναι σε θέση να συνειδητοποιήσουν. Ενήλικοι μπορεί να είναι ανίκανοι για δικαιοπραξία, αν κηρυχθούν με δικαστική απόφαση σε δικαστική συμπαράσταση. Η κήρυξη σε δικαστική συμπαράσταση γίνεται κυρίως σε περιπτώσεις ψυχικών νόσων που δεν επιτρέπουν στο άτομο να έχει συνείδηση των πράξεών του. Η δικαστική απόφαση οφείλει να ορίζει και το νόμιμο αντιπρόσωπο, το δικαστικό συμπαραστάτη, ο οποίος θα διενεργεί πράξεις στο όνομα του αντιπροσωπευομένου.

Το έμβρυο ως υποκείμενο δικαίου
-------------------------------

Το έμβρυο (nasciturus) θεωρείται αναδρομικά υποκείμενο δικαίου, αν γεννηθεί ζωντανό. Η ρύθμιση αυτή έχει σημασία στο Κληρονομικό Δίκαιο: αν έμβρυο οριστεί κληρονόμος με διαθήκη ή εξ αδιαθέτου, κληρονομεί αναδρομικά μόνο αν γεννηθεί ζωντανό (ακόμη κι αν πεθάνει αμέσως μετά τη γέννα).

Μεταβολές
---------

Για κάθε μεταβολή της προσωπικής κατάστασης ενός φυσικού προσώπου (γέννηση, γάμος, υιοθεσία, θάνατος) συντάσσονται ειδικές "πράξεις" που αποσκοπούν την επίσημη βεβαίωση των παραπάνω γεγονότων που ονομάζονται ληξιαρχικές πράξεις οι οποίες καταχωρούνται από ειδικούς υπαλλήλους ληξίαρχους σε ειδικά δημόσια βιβλία που λέγονται ληξιαρχικά. Σε περίπτωση αδυναμίας πρόσβασης στο ληξιαρχείο (π.χ. γέννηση ή θάνατος σε πλοίο «εν πλω» ή στο εξωτερικό) την πράξη αυτή συντάσσει άλλο όργανο με εξουσίες ληξιάρχου (ο Πλοίαρχος, ο Πρόξενος κλπ.).

Δείτε επίσης
------------

* Νομικό πρόσωπο
Συντεταγμένες: 52°7′15″N 19°54′0″E﻿ / ﻿52.12083°N 19.90000°E﻿ / 52.12083; 19.90000

Ο **Σουούντβια** (πολωνικά: *Słudwia*) είναι ποταμός στην Κεντρική Πολωνία. Η πηγή του βρίσκεται κοντά στο χωριό Ντουουγκοουένκα. Ο ποταμός ρέει για 46,1 χιλιόμετρα μέσω των Πεδιάδων Κούτνο, πριν ενωθεί με τον ποταμό Μπζούρα κοντά στο Γουόβιτς. Η έκταση της λεκάνης απορροής του είναι 649 χλμ2. Ο ποταμός είναι περισσότερο γνωστός για τη γέφυρα Μαουζίτσε του 1928 που χτίστηκε απέναντι του, την πρώτη συγκολλημένη οδική γέφυρα στον κόσμο, σχεδιασμένη από τον Στέφαν Μπρίουα.

Παραπομπές
----------

1. ↑  Jacek Krakowski (2013). «Słudwia». *Sieć rzeczna województwa łódzkiego*. Ośrodek Działań Ekologicznych „Źródła". Ανακτήθηκε στις 7 Νοεμβρίου 2013.
2. ↑  Wai-Fah Chen, Lian Duan, *Handbook of International Bridge Engineering* ((ISBN 143981029X), 2013), σελ. 601
Σφραγίδα της πόλης του Βερολίνου (1280), που δείχνει το εθνόσημο του Βραδενβούργου, πλαισιωμένο από δύο αρκούδες
*Standesscheibe* του Σόλοθουρν (π. 1520), με δύο λιοντάρια ως υποστηρικτές
Στην εραλδική, **υποστηρικτές**, μερικές φορές αναφερόμενοι ως «υποστηρίγματα», είναι πρόσωπα ή αντικείμενα, που συνήθως τοποθετούνται σε κάθε πλευρά ενός θυρεού στην εραλδική, και απεικονίζονται να τον κρατούν (να την «υποστηρίζουν»).

Πρώιμες μορφές των υποστηρικτών βρίσκονται σε μεσαιωνικές σφραγίδες. Ωστόσο οι υποστηρικτές δεν ήταν μέρος της πρώιμης μεσαιωνικής εραλδικής. Ως μέρος μίας εραλδικής σύνθεσης, αρχίζει να χρησιμοποιείται ευρέως προς το τέλος του 15ου αιώνα, αλλά ακόμη και στα μέσα του 17ου αιώνα δεν ήταν απαραίτητα μέρος της πλήρους εραλδικής σύνθεσης.

Τα στοιχεία που χρησιμοποιούνται ως υποστηρικτές μπορεί να βασίζονται σε πραγματικά ή φανταστικά ζώα, ανθρώπινες μορφές και, σπανίως, φυτά ή άλλα αντικείμενα, όπως είναι οι Ηράκλειες Στήλες στο εθνόσημο της Ισπανίας. Συχνά, όπως και σε άλλα στοιχεία της εραλδικής, αυτά μπορούν να έχουν τοπική σημασία, όπως ο ψαράς και το ορυχείο κασσίτερου, που χρησιμοποιούνται στο *Cornwall County council*, ή ιστορική σύνδεση, όπως ο λέων της Αγγλίας και ο μονόκερως της Σκωτίας στις δύο παραλλαγές του εθνόσημου του Ηνωμένου Βασιλείου.

Περιφερειακή ανάπτυξη
---------------------

Παλαιότερα οι συγγραφείς εντοπίζουν την προέλευση των *υποστηρικτών* σε χρήσεις στο τουρνουά, όπου οι ασπίδες των μαχητών επιθεωρούντο, καθώς τις κρατούσαν δύο άτομα. Έχουν βρεθεί σφραγίδες της μεσαιωνικής Σκωτίας (13ος-14ος αιώνας μ.Χ.), στις οποίες η ασπίδα είχε τοποθετηθεί ανάμεσα σε δύο πλάσματα, που μοιάζουν με σαύρες ή δράκους.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4313346-0

 |

 |
Η υπολογιστική στατιστική είναι ένας διεπιστημονικός τομέας που συνδυάζει την επιστήμην των υπολογιστών και τη στατιστική. Στόχος της είναι ο μετασχηματισμός ακατέργαστων δεδομένων, δηλαδή δεδομένων που δεν έχουν υποστεί κάποια επεξεργασία ή ξεκαθάρισμα, σε χρησιμοποιήσιμη πληροφορία. Αξιοσημείωτη είναι η συνεισφορά του Edward Wegman με το άρθρο "Computational Statistics: A New Agenda for Statistical Theory and Practice".

Σύγκριση Στατιστικής και Υπολογιστικής Στατιστικής
--------------------------------------------------

Παρόλου που ο στόχος των δύο πεδίων παραμένει κοινός (μετασχηματισμός δεδομένων σε πληροφορία), τα προβλήματα που εξετάζουν διαφέρουν. Συγκεκριμένα:

| Στατιστική | Υπολογιστική Στατισική |
| --- | --- |
| Δείγματα μικρομεσαίου μεγέθους | Δείγματα μεγάλου-πολύ μεγάλου μεγέθους |
| Ανεξάρτητες, ίδιας κατανομής ομάδες δεδομένων | Ανομοιογενείς ομάδες δεδομένων |
| Στόχος: βέλτιστη λύση | Στόχος: αντοχή σε διαταραχές |
| Ερωτήματα: σαφώς ορισμένα, συγκεκριμένα | Ερωτήματα: ασαφή |
| Υποθέσεις: Ισχυρές και ανεπαλήθευτες,
ήδη υπαρκτές υποθέσεις προς επιβεβαιώση  | Υποθέσεις: ασθενείς ή και ανύπαρκτες |

Παραπομπές
----------

1. ↑  Wegman, Edward J. "Computational statistics: A new agenda for statistical theory and practice." *Journal of the Washington Academy of Sciences* (1988): 310-322.
Ο **σχεδιασμός μηχανισμών** είναι υποκλάδος των Μικροοικονομικών και της Θεωρίας Παιγνίου και μια γενίκευση της Θεωρίας Δημοπρασιών. Ουσιαστικά ξεκίνησε με την δουλειά των Μίλγκρομ και Μαϋερσον στις αρχές της δεκαετίας του 80.

Η θεωρία αναζητεί τον βέλτιστο μηχανισμό σε μια αγορά που να εκπληρώνει δύο κριτήρια:

* Βέλτιστη κατανομή των αγαθών.

* Αποκάλυψη της ιδιωτικής πληροφορίας των παιχτών.

για να γίνουν κατανοητά αυτά τα κριτήρια, ας πάρουμε το κλασικό παράδειγμα των Ανεξάρτητων Ιδιωτικών Αξιών (ΑΙΑ).

Έχουμε έναν πωλητή, ενός μη-διαμερίσιμου αγαθού. Έχουμε επίσης αγοραστές ι=1,..Ν στην αγορά. Οι αγοραστές έχουν ο καθένας μια διαφορετική, ανεξάρτητη ιδιωτική αξιολόγηση του αγαθού. Ας υποθέσουμε ότι αυτή η αξιολόγηση έχει μια *εκ των προτέρων* συμμετρική κατανομή F, που είναι γνωστή σε όλους τους συμμετέχοντες. Τι τιμή μπορεί να ζητήσει ο πωλητής για αυτό το αγαθό; Ποιος είναι ο καλύτερος μηχανισμός;

Το πρόβλημα είναι ότι ο πωλητής δεν ξέρει ποια είναι η *ιδιωτική αξία* του κάθε αγοραστή. Για αυτό πρέπει να σχεδιάσει έναν μηχανισμό που να αποκαλύπτει αυτήν την ιδιωτική πληροφορία του αγοραστή. 
Το δεύτερο κριτήριο είναι σχετικό με το πρώτο. Αν οι ιδιωτικές πληροφορίες αποκαλυφθούν, ο Παρέτο βέλτιστος μηχανισμός πρέπει να αποδίδει την κυριότητα του αγαθού στον αγοραστή με την μεγαλύτερη ιδιωτική αξία.

Σε αυτό το απλό παράδειγμα, τυχαίνει ο βέλτιστος μηχανισμός για τον πωλητή να είναι μια οποιαδήποτε δημοπρασία, συγκεκριμένα και μια Αγγλική Δημοπρασία με ελάχιστη τιμή. Η ελάχιστη τιμή πρέπει να υπολογίζεται από τον πωλητή αναλόγως της στατιστικής κατανομής των ιδιωτικών αξιών.

Όμως, είναι φανερό ότι μια θετική ελάχιστη τιμή, οδηγεί σε αναποτελεσματικές καταστάσεις, όπου ο πωλητής μένει με την ιδιοκτησία του προϊόντος παρόλο που υπάρχει ένας αγοραστής που αξιολογεί το προϊόν περισσότερο από τον πωλητή. Αυτό συμβαίνει αν η ελάχιστη τιμή είναι υψηλότερη από την μέγιστη αξία των αγοραστών.

Η διερεύνηση αυτών των προβλημάτων είναι το αντικείμενο του Σχεδιασμού Μηχανισμών.

Πηγές
-----

* Milgrom, Paul; R Weber, Robert J: *A Theory of Auctions and Competitive Bidding*
**Υποπλοίαρχος Κρυσταλλίδης (οχηματαγωγό) L-165**

Πρώην ‘USS LSM 541’. Κατασκευάστηκε στα ναυπηγεία ‘USA – Charleston Navy Yard Charleston S.C.’. Καθελκύστηκε στις 7 Δεκεμβρίου 1945. Του ιδίου τύπου ‘Υποπλοίαρχος Δανιόλος ’, ‘Υποπλοίαρχος Γρηγορόπουλος’, ‘Υποπλοίαρχος Μέρλιν’, ‘Υποπλοίαρχος Ρουσσέν’ και ‘Υποπλοίαρχος Τουρνάς’
. Ονομάστηκε προς τιμήν του φονευθέντος στις 22 Απριλίου 1941 υποπλοιάρχου ‘ΚΡΥΣΤΑΛΛΙΔΗ’ κατά την καταβύθιση του βοηθητικού ‘ΠΛΕΙΑΣ’ μετά από αεροπορική επιδρομή. Παρελήφθη στις 30 Ιουνίου 1958 στη Βοστόνη των Η.Π.Α. Εκτός από τη συμμετοχή του σε πολεμικές επιχειρήσεις, μαζί με άλλα του ιδίου τύπου πλοία, χρησιμοποιήθηκε εκτεταμένα για στρατιωτικές και κρατικές μεταφορές. Παροπλίσθηκε το 2000.
Ο **υποσπαδίας** είναι μία σχετικά συχνή ανωμαλία, που χαρακτηρίζεται από την έκτοπη εκβολή του έξω στομίου της ουρήθρας σε οποιοδήποτε σημείο της κάτω επιφάνειας του πέους αντί της κορυφής της βαλάνου. Ανάλογα διακρίνουμε τρεις κύριες μορφές:

* τον βαλανικό υποσπαδία, όπου το στόμιο εκβάλλει στην κάτω επιφάνεια της βαλάνου
* τον υποβαλανικό, το στόμιο στη στεφανιαία αύλακα
* τον υψηλό- μέσο και χαμηλό πεϊκό υποσπαδία, ανάλογα με το σημείο εκβολής του έξω στομίου της ουρήθρας.

Επίσης, σπανιότερα, εμφανίζεται και οσχεϊκός ή περινεϊκός υποσπαδίας. Το 80% των περιπτώσεων αφορά τις τρεις πρώτες μορφές υποσπαδία.
Εκτός από την έκτοπη εκβολή της ουρήθρας, συνήθως συνυπάρχει και γωνίωση του πέους (η οποία γίνεται εύκολα αντιληπτή όταν αυτό είναι σε στύση) καθώς και έλλειψη συνένωσης της ακροποσθίας κατά την κοιλιακή της επιφάνεια.
Όλες οι περιπτώσεις διορθώνονται με χειρουργική επέμβαση , αλλά στις περιπτώσεις χαμηλού πεϊκού υποσπαδία, μπορεί να απαιτηθούν δύο ή και περισσότερες επεμβάσεις.

Παραπομπές
----------

1. ↑  Υποσπαδίας: Μια όχι και τόσο σπάνια συγγενής ανωμαλία. Αρχειοθετήθηκε 2013-01-27 στο Wayback Machine. iatronet.gr. Ανάκτηση 06Μαρτίου 2013
Στη θεωρία αριθμών, ένας φυσικός αριθμός ονομάζεται **σχεδόν πρώτος** αν υπάρχει μία απόλυτη σταθερά *K* τέτοια ώστε ο αριθμός να έχει το πολύ *K* πρώτους παράγοντες. Ένας σχεδόν πρώτος αριθμός *n* συμβολίζεται ως *Pr* αν και μόνο αν ο αριθμός των πρώτων παραγόντων του *n*, μετρούμενοι κατά πολλαπλότητα, είναι το πολύ *r*. Ένας φυσικός αριθμός ονομάζεται ***k*-σχεδόν πρώτος** αν έχει ακριβώς *k* πρώτους παράγοντες, μετρούμενους κατά πολλαπλότητα. Πιο αυστηρά, ένας αριθμός *n* είναι *k*-σχεδόν πρώτος αν και μόνο αν Ω(*n*) = *k*, όπου Ω(*n*) είναι ο συνολικός αριθμός των πρώτων στην πρωτογενή ανάλυση του *n*:

{\displaystyle \Omega (n):=\sum a\_{i}\qquad } αν {\displaystyle \qquad n=\prod p\_{i}^{a\_{i}}.}
Ένας φυσικός αριθμός είναι συνεπώς πρώτος αν και μόνο αν είναι 1-σχεδόν πρώτος, και ημιπρώτος αν και μόνο αν είναι 2-σχεδόν πρώτος. Το σύνολο των *k*-σχεδόν πρώτων συνήθως συμβολίζεται με *P**k*. Ο μικρότερος *k*-σχεδόν πρώτος είναι 2*k*. Οι πρώτοι *k*-σχεδόν πρώτοι είναι:


| *k* | *k*-σχεδόν πρώτοι | ακολουθία OEIS |
| --- | --- | --- |
| 1 | 2, 3, 5, 7, 11, 13, 17, 19, … | A000040 |
| 2 | 4, 6, 9, 10, 14, 15, 21, 22, … | A001358 |
| 3 | 8, 12, 18, 20, 27, 28, 30, … | A014612 |
| 4 | 16, 24, 36, 40, 54, 56, 60, … | A014613 |
| 5 | 32, 48, 72, 80, 108, 112, … | A014614 |
| 6 | 64, 96, 144, 160, 216, 224, … | A046306 |
| 7 | 128, 192, 288, 320, 432, 448, … | A046308 |
| 8 | 256, 384, 576, 640, 864, 896, … | A046310 |
| 9 | 512, 768, 1152, 1280, 1728, … | A046312 |
| 10 | 1024, 1536, 2304, 2560, … | A046314 |
| 11 | 2048, 3072, 4608, 5120, … | A069272 |
| 12 | 4096, 6144, 9216, 10240, … | A069273 |
| 13 | 8192, 12288, 18432, 20480, … | A069274 |
| 14 | 16384, 24576, 36864, 40960, … | A069275 |
| 15 | 32768, 49152, 73728, 81920, … | A069276 |
| 16 | 65536, 98304, 147456, … | A069277 |
| 17 | 131072, 196608, 294912, … | A069278 |
| 18 | 262144, 393216, 589824, … | A069279 |
| 19 | 524288, 786432, 1179648, … | A069280 |
| 20 | 1048576, 1572864, 2359296, … | A069281 |

Ο αριθμός των π*k*(*n*) θετικών ακεραίων που είναι μικρότεροι ή ίσοι από τον *n* με το πολύ *k* πρώτους διαιρέτες (όχι κατά ανάγκη διακριτούς) είναι ασυμπτωτικός προς:

{\displaystyle \pi \_{k}(n)\sim \left({\frac {n}{\log n}}\right){\frac {(\log \log n)^{k-1}}{(k-1)!}},}
αποτέλεσμα που οφείλεται στον Έντμουντ Λαντάου.

Παραπομπές
----------

1. ↑  Sándor, József· Dragoslav, Mitrinović S.· Crstici, Borislav (2006). *Handbook of Number Theory I*. Springer. σελ. 316. ISBN 978-1-4020-4215-7.
2. ↑  Rényi, Alfréd A. (1948). «On the representation of an even number as the sum of a single prime and single almost-prime number» (στα ρώσικα). *Izvestiya Rossiiskoi Akademii Nauk. Seriya Matematicheskaya* **12** (1): 57–78. .
3. ↑  Heath-Brown, D. R. (May 1978). «Almost-primes in arithmetic progressions and short intervals». *Mathematical Proceedings of the Cambridge Philosophical Society* **83** (3): 357–375. doi:10.1017/S0305004100054657. .
4. ↑  Tenenbaum, Gerald (1995). *Introduction to Analytic and Probabilistic Number Theory*. Cambridge University Press. ISBN 0-521-41261-7.

Εξωτερικοί σύνδεσμοι
--------------------

* Weisstein, Eric W. "Almost prime" από το MathWorld.
Ο **Υποστράτηγος** είναι βαθμός αξιωματικού στην ιεραρχία της Ελληνικής Αστυνομίας. Ανήκει στην κατηγορία των Ανωτάτων Αξιωματικών από κοινού με τον Ταξίαρχο και τον Αντιστράτηγο. Αποτελεί βαθμό μεγαλύτερο του Ταξιάρχου και μικρότερο του Αντιστρατήγου. Αντίστοιχοι βαθμοί στον Στρατό Ξηράς και στην Πυροσβεστική είναι ο Υποστράτηγος, στο Πολεμικό Ναυτικό και στο Λιμενικό ο Υποναύαρχος και στην Πολεμική Αεροπορία ο Υποπτέραρχος.

Το διακριτικό του Υποστρατήγου της ΕΛ.ΑΣ
Το διακριτικό του Υποστρατήγου της Ελληνικής Χωροφυλακής
Το διακριτικό του Υπαρχηγού της Αστυνομίας Πόλεων
Το διακριτικό του Assistant Chief/Assistant Chief of Police/Deputy Chief/Chief/Deputy Police Commissioner/Deputy Superintendent/Commander/Division Chief/Assistant Sheriff στις Ηνωμένες πολιτείες
Το διακριτικό του Assistant Chief/Superintendent στις Ηνωμένες πολιτείες
Το διακριτικό του Division Chief στο LASD
Ο Υποστράτηγος καταλαμβάνει οργανική θέση Υποστρατήγου. Ο ελάχιστος χρόνος παραμονής στον βαθμό είναι 1 έτος στο βαθμό υπό την επιφύλαξη των διατάξεων του άρθρου 39 του Π.Δ. 24/1997 (ΦΕΚ Α-29/1997).

Διακριτικά
----------

Τα διακριτικά βαθμού του Υποστρατήγου αποτελούνται από δύο αδαμάντινους αστέρες, σύμπλεγμα ράβδου και σπάθης και φλογοφόρο ροιά τα οποία τοποθετούνται στον διαμήκη άξονα των επωμίδων, κατά σειρά από την κορυφή προς την βάση, η φλογοφόρος, το σύμπλεγμα ράβδου και σπάθης, κατά τρόπο ώστε το άνοιγμα να βρίσκεται προς τα εμπρός και στη συνέχεια δύο αστέρες. Στην στολή εκστρατείας τοποθετούνται στο αριστερό πέτο κεντητά σε μικρογραφίες.

Παραπομπές
----------

1. ↑  «Νόμος 1481/1984 - ΦΕΚ Α-152/8-10-1984».
2. ↑  «Π.Δ.24 / 1997 (ΦΕΚ Α-29/28-2-1997)».
3. ↑  «Προεδρικό Διάταγμα 81/2016 - ΦΕΚ 150/Α/10-8-2016». Αρχειοθετήθηκε από το πρωτότυπο στις 3 Ιουλίου 2017.
4. ↑  «Απόφαση 7012/6/103 - ΦΕΚ 1426/Β/16-7-2009».
Το **Τιφαρίτι** (ισπανικά: Tifariti, αραβικά: تيفاريتي‎) είναι πόλη-όαση η οποία βρίσκεται στη βορειοανατολική Δυτική Σαχάρα, ανατολικά του Μαροκινού Τείχους, 138 χλμ από τη Σμάρα και 15 χλμ βόρεια των συνόρων με τη Μαυριτανία. Αποτελεί μέρος αυτού που το Μέτωπο Πολισάριο αποκαλεί Απελευθερωμένα Εδάφη και το Μαρόκο αποκαλεί Ουδέτερη Ζώνη. Έχει καταστεί ως η *de facto* προσωρινή πρωτεύουσα της Σαχαριανής Αραβικής Λαϊκής Δημοκρατίας από τότε που η κυβέρνηση μετακινήθηκε εκεί το 2008 από το Μπιρ Λέλου. Είναι το αρχηγείο της 2ης στρατιωτικής περιοχής της ΣΑΛΔ.

Δήμαρχος της πόλης είναι ο Μοχάμεντ Σάλεμ Ντάγια.

Παραπομπές
----------

1. ↑  *2014 Moroccan census*.
2. ↑  rgph2014.hcp.ma/file/166326/.
3. ↑  «Minister of Defense receives Ross in liberated Tifariti». Sahara Press Service. 2012-03-11. Αρχειοθετήθηκε από το πρωτότυπο στις 2014-12-22.. Ανακτήθηκε στις 2012-03-11.